en en en en en en en en en en es en en en gu de tr en gu en en gu gu gu gu en gu gu gu gu gu gu gu en gu en gu gu en gu en en en en gu gu en gu gu gu gu gu gu gu gu gu en gu en gu gu en gu gu en gu gu gu gu gu gu gu en gu en gu gu en gu gu en gu gu gu gu gu gu gu gu gu gu gu gu gu gu gu gu gu gu gu en gu en gu en en gu en gu gu en gu gu gu gu gu gu gu gu gu gu gu en gu en gu gu en gu gu en gu gu gu gu gu gu gu gu gu ko gu gu gu gu en gu en gu gu en gu gu en gu gu gu en gu gu gu gu gu gu gu gu gu gu gu gu gu gu gu gu en gu en gu gu en gu gu en gu gu gu gu gu gu en gu en gu gu en gu gu en gu gu gu gu gu gu gu gu gu gu en gu en gu gu en gu gu en gu gu gu gu gu gu en gu en gu en gu gu en gu gu gu gu gu gu gu gu gu gu en gu gu gu gu gu gu gu gu en gu en gu en en en en en en en tl en en en en en en
Try special Delhi thali full of 11 delicious items- m.divyabhaskar.co.in
મગની દાળના હલવા સાથે પીંડી છોલે અને કુલચા, માણો દિલ્હીની સ્પેશિયલ થાળી
divyabhaskar.com | Jun 07,2017 12:05 AM IST
રેસિપિ ડેસ્ક, અમદાવાદ: પંજાબી ભોજનનું નામ સાંભળતા જ મોંમાંથી પાણી છૂટ જાય છે. આજે આવી જ સરસ મજાની ચટાકેદાર-મસાલેદાર 11 વાનગીની રેસિપી અમે તમારી માટે લઈને આવ્યા છીએ. આપણે હોટલમાં જમવા જઈએ છીએ અને ત્યારે આપણને પંજાબી ફૂડના નામે જે પીરસવામાં આવે છે, તે ખરેખર પારંપારિક પંજાબી વાનગીઓ નથી. આજે અમે તમારી માટે પારંપારિક અસ્સલ પંજાબી વાનગીઓની રેસિપી લઈને આવ્યા છીએ. એમાં પણ ખાસ કરીને દિલ્હીના ઝાયકા. દિલ્હીના ખુબ જ પ્રખ્યાત પીંડી છોલે અને કુલચા, પંજાબી પૌષ્ટિક દાળ બુખારા અને જીરા રાઈસ જેવી વાનગીઓની રેસિપી આજે અમે તમારી માટે લાવ્યા છીએ. બસ તો તમે પણ તમારા રસોડાને મહેંકાવી દો, પંજાબી વાનગીઓની સુગંધથી અને ઘરે જ સ્વાદ માણો દિલ્હીના ઝાયકાનો.
તો નોંધી લો મૂંગદાલ કા હલવા, આલુ ટિક્કી, લસ્સી, પીંડી છોલે, કુલચા, સરસો દા સાગ, વેજિટેબલ મખની, બટર નાન, દાલ બુખારા, જીરા રાઈસ અને પંજાબી કઢીની રેસિપિ.
-1 કપ મગની મોગર દાળ
સૌપ્રથમ મગની દાળને ધોઈને સાફ કરી લો. ત્યાર બાદ તેને ત્રણથી ચાર કલાક માટે પલાળી દો. ત્રણથી ચાર કલાક બાદ તેમાંથી પાણી નીતારી લો. હવે આ દાળને મિક્ષરમાં પીસીને તેની પેસ્ટ બનાવી લો. જો જરૂર લાગે તો થોડુંક પાણી અથવા તો દૂધ તમે ઉમેરી શકો છો. કેસરને એક ચમચી જેટલા ગરમ દૂધમાં પલાળીને એકબાજુ પર મૂકી દો. હવે એક નોન સ્ટિક પેનમાં ઘી ગરમ કરો. ગરમ થાય એટલે તેમાં મગની દાળની પેસ્ટ ઉમેરીને સતત સાંતળો. ધીમા તાપે દાળને શેકો. દાળ ગોલ્ડન બ્રાઉન રંગની થાય ત્યાં સુધી સાંતળો. હવે તેમાં એક કપ હૂંફાળું દૂધ ઉમેરીને બરાબર મિક્ષ કરી લો. દૂધ બળીને હલવો એકદમ ઘટ્ટ બની જાય ત્યાં સુધી સતત હલાવો. ત્યાર બાદ તેમાં ખાંડ ઉમેરીને ધીમા તાપે બરાબર મિક્ષ કરો. હલવામાંથી ઘી છુટૂં પડવા લાગે ત્યાં સુધી સાંતળો. હવે તેમાં કેસરવાળું દૂધ અને ઈલાયચી પાવડર ઉમેરીને ફરીથી બરાબર મિક્ષ કરી લો. એકથી બે મિનિટ માટે ચઢવા દો. વચ્ચે-વચ્ચે હલાવતા રહો. છેલ્લે બદામથી ગાર્નિશ કરીને ગરમા-ગરમ હલવાને સર્વ કરો.
ક્લિક કરો આગળની સ્લાઇડ્સ પર અને જુઓ દિલ્હીની ફેમસ વાનગીઓની રેસિપિ...
(Indian Recipes Gujarati News) સાથે જોડાયેલા અન્ય (Recipes Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Try special Delhi thali full of 11 delicious items
(Read News in Gujarati from Divya Bhaskar)
-3 નંગ મોટા બાફેલા બટાકા
સૌપ્રથમ બાફેલા લીલા વટાણાને મેશ કરી લો. તેમાં ઉપર બતાવેલ બધી સામગ્રી (તેલ સિવાય) ઉમેરીને બરાબર મિક્ષ કરી લો. હવે ટિક્કી માટેનો માવો તૈયાર કરો. આ રીતે તૈયાર થયેલા માવાના 10 સરખા ભાગ કરીને એકબાજુ રાખો. હવે બાફેલા બટાકાને છોલીને તેનો માવો તૈયાર કરો અને તેમાં મીઠું અને મરી ઉમેરો. બરાબર એકરૂપ ન થઈ જાય ત્યાં સુધી મસળો. આ માવાના પણ 10 સરખા ભાગ કરો. હવે હાથ ધોઈને બંને હાથે સ્હેજ તેલ લગાડો. બટાકાના માવાના એક સરખા ગોળા વાળો. હવે એક એક બટાકાના ગોળાને લઈને તેને હાથથી દાબીને સ્હેજ પૂરીની જેમ સપાટ બનાવો. ઉપર તૈયાર કરેલા લીલાવટાણા માવાને તેમાં ભરીને ચારેબાજુથી એવી રીતે વાળો કે જેથી અંદરનો માવો બહાર ન આવે. હવે તેને ધીમે ધીમે દાબીને સપાટ કરો. આ પ્રમાણે દરેક ગોળાને માવો ભરીને આ રીતે વાળો. હવે નોનસ્ટીક વાસણમાં એક ચમચી તેલ ધીમા તાપે મૂકો. તૈયાર થયેલા ગોળાને બે-ત્રણના માપમાં વારાફરતી મૂકીને શેકતા જાઓ. -ટિક્કીનો કલર રતાશ પડતો થાય ત્યાં સુધી બંને બાજુ ધીમા તાપે શેકો. વચ્ચે-વચ્ચે જરૂર પડે તો તેલ ઉમેરો. આ રીતે તૈયાર થયેલ આલુ ટિક્કીને દહીં સાથે સર્વ કરો.
ક્લિક કરો આગળની સ્લાઇડ્સ પર અને જુઓ દિલ્હીની ફેમસ વાનગીઓની રેસિપિ...
-1 ટી સ્પૂન શેકીને વાટેલુ જીરૂં
-1/2 ટી સ્પૂન સંચળ
-1/2 ટી સ્પૂન કાળા મરી પાવડર
-1 ચમચી સુકાયેલો ફૂદીનો
સૌપ્રથમ દહીંમાં બધી સામગ્રી નાખીને સારી રીતે ફેટી લો. હવે તેને ગ્લાસમાં ભરો. તૈયાર છે નમકીન લસ્સી. આ લસ્સીને ઠંડી-ઠંડી જ સર્વ કરો.
ક્લિક કરો આગળની સ્લાઇડ્સ પર અને જુઓ દિલ્હીની ફેમસ વાનગીઓની રેસિપિ...
-1 કપ કાબુલી ચણા
-2 ટેબલ સ્પૂન ચણા દાળ
-2 નંગ કાળી ઈલાયચી
-1/4 ટી સ્પૂન બેકિંગ સોડા
-2 ટી સ્પૂન ચા પત્તી
-1/2 કપ ડુંગળી સમારેલી
-11/2  ટી સ્પૂન અનારદાના પાવડર
-1 ટી સ્પૂન આદું પેસ્ટ
-1 ટી સ્પૂન લીલાં મરચાં સમારેલા
-1 ટી સ્પૂન ધાણા પાવડર
-1 ટી સ્પૂન પંજાબી ગરમ મસાલો
-1/2 ટી સ્પૂન લાલ મરચું પાવડર
-3/4 કપ ટામેટાંની પ્યોરી
-2 ટી સ્પૂન છોલે મસાલો
-4 ટેબલ સ્પૂન તેલ
-2 ટેબલ સ્પૂન ગ્રેટેડ પનીર
સૌપ્રથમ કાબૂલી ચણાને આખી રાત પલાળી રાખો. ત્યાર બાદ ચણા અને દાળ બંન્ને ધોઈને પાણી નીતારીને સાઈડ પર રાખો. હવે તજ, કાળી ઈલાયચી અને ચા પત્તીને મિક્ષ કરીને એક પોટલી બનાવી લો. હવે પ્રેશર કૂકરમાં કાબૂલી ચણા, ચણા દાળ, બનાવેલી પોટલી, સોડા, મીઠું અને લગભગ અઢી કપ જેવું પાણી ઉમેરીને બાફી લો. ત્યાર બાદ કૂકર ઠંડુ થાય એટલે તેમાથી પોટલી કાઢી લો. હવે એક પેનમાં તેલ ગરમ કરો. તેલ ગરમ થાય એટલે તેમાં ડુંગળી નાખીને ગોલ્ડન બ્રાઉન રંગની થાય ત્યાં સુધી સાંતળો. હવે તેમાં અનારદાના પાવડર, આદું પેસ્ટ, લીલાં મરચાં, ધાણા પાવડર, પંજાબી ગરમ મસાલો અને લાલ મરચું પાવડર નાખીને બરાબર મિક્ષ કરી લો. ત્યાર બાદ તેમાં ટામેટાંની પ્યોરી અને મીઠું નાખીને ફરીથી બરાબર મિક્ષ કરીને ચઢવા દો. ગ્રેવીમાંથી તેલ સાઈડમાં નીકળે ત્યાર બાદ તેમાં કાબુલી ચણાવાળું મિશ્રણ નાખીને બરાબર હલાવો. છેલ્લે તેમાં કાબુલી ચણાનો મસાલો નાખી બરાબર મિક્ષ કરીને લગભગ પાંચ મિનિટ સુધી ચઢવા દઈને ગેસ બંધ કરો. કોથમીર અને પનીર વડે ગાર્નિશ કરીને ગરમા-ગરમ સર્વ કરો.
recipe by Tarla Dalal
ક્લિક કરો આગળની સ્લાઇડ્સ પર અને જુઓ દિલ્હીની ફેમસ વાનગીઓની રેસિપિ...
-1/4 ટી સ્પૂન ખાવાનો સોડા
-1/2 ટી સ્પૂન બેકિંગ પાવડર
-2 ટી સ્પૂન ખાંડ
-2 ટી સ્પૂન તેલ કે ઘી
-1/2 કપ દૂધ હૂંફાળું
-1/2 ટી સ્પૂન અજમો
-1 ટી સ્પૂન કાળા તલ
-તેલ કે ઘી શેકવા માટે
સૌપ્રથમ એક ઉંડા વાસણમાં મેદાને ચાણી લો. ત્યાર બાદ તેમાં સોડા, બેકિંગ પાવડર અને મીઠું ઉમેરીને બરાબર મિક્ષ કરો. હવે તેમાં બે ચમચી તેલ, અજમો, ખાંડ અને દહીં નાખીને બરાબર મિક્ષ કરી લો. ત્યાર બાદ તેમાં ધીમે-ધીમે દૂધ ઉમેરીને સ્મૂધ કણક બાંધો. હવે તૈયાર થયેલી કણક પર તેલ લગાવીને તેને બેથી ત્રણ મિનિટ માટે મસળો. હવે આ લોટને ઢાંકીને દસથી પંદર મિનિટ માટે મૂકી દો. હવે થોડું અટામણ લઈને તેને ફરીથી મસળી લો. ત્યાર બાદ લોટને હાથથી મસળીને મોટી જાડી ગોળ રોટલી જેવો બનાવો. તેના પર કાળા તલ છાંટી દો. ફરીથી તેને મસળી લો. ત્યાર બાદ લોટને એક કપડામાં ઢાંકીને વીસથી ત્રીસ મિનિટ માટે ઢાંકીને મૂકી દો. હવે તૈયાર કરેલા કુલચાના લોટમાંથી નાનો લુઓ લો. તેની રોટલી વળી લો. ત્યાર બાદ તવી ગરમ કરી લો. તવી ગરમ થાય એટલે તૈયાર કરેલા કુલચાને બંને બાજુથી લાઈટ બ્રાઉન રંગના થાય ત્યાં સુધી શેકી લો. શેકવા માટે તેલ કે ઘીનો ઉપયોગ કરવો. તૈયાર થયેલા કુલચા પર બટર લગાવીને સર્વ કરો. કુલચાને પંજાબી શબ્જી જોડે ખાવાની મજા વધારે આવે છે.
ક્લિક કરો આગળની સ્લાઇડ્સ પર અને જુઓ દિલ્હીની ફેમસ વાનગીઓની રેસિપિ...
-3 નંગ ડુંગળી(મોટી સાઈઝની)
-1/2 ટી સ્પૂન જીરૂં
-1 ટેબલ સ્પૂન માખણ
સૌ પ્રથમ બધી ભાજીને સારી રીતે ધોઈ લો. ત્યાર બાદ તેને કાપીને તેમાં સ્વાદાનુસાર મીઠું, લીલા મરચાં અને લસણ ઉમેરીને સારી રીતે ઉકાળી લો. હવે મિક્સરમાં ટામેટાની અને આદુની અલગ અલગ પેસ્ટ બનાવી લો. ત્યાર બાદ ડુંગળીને ઝીણી કતરી લો. ઉકાળેલી બધી ભાજીને પણ મિક્સરમાં એક વાટકી મકાઈનો લોટ નાંખીને ક્રશ કરી લો. હવે સૌ પ્રથમ થોડુક જરૂરિયતા મુજબ તેલ લઈને તેમાં જીરૂ નાંખીને વઘારી કરો. ત્યાર બાદ તેમાં આદુની પેસ્ટ નાંખીને તેને સાંતળી લો. હવે તેમાં ડુંગળી નાંખીને ગુલાબી રંગની થાય ત્યાર સુધી સાંતળો ત્યાર બાદ તેમાં ટામેટાની પેસ્ટ નાંખીને સાંતળી લો. હવે સ્વાદાનુસાર મીઠું અને લાલ મરચું નાંખીને બધી જ ભાજી પણ ઉમેરી લો. તેમાંથી તેલ નીકળે ત્યાર સુધી તેને ઉકળવા દો અને ત્યાર બાદ તેને બંધ કરી દો. હવે તૈયાર છે ગરમા ગરમ સાગ. તેની ઉપર માખણ નાંખીને મકાઈના રોટલાની સાથે ગરમ ગરમ સર્વ કરો.
ક્લિક કરો આગળની સ્લાઇડ્સ પર અને જુઓ દિલ્હીની ફેમસ વાનગીઓની રેસિપિ...
-11/2 કપ સમારીને બાફેલી મિક્ષ શાકભાજી (ગાજર, ગ્રીન પીસ, ફ્લાવર, બીન્સ)
-3 કપ ટામેટા સમારેલા
-1/2 કપ ડુંગળઈ સમારેલી
-1 ટી સ્પૂન લસણ સમારેલું
-1 ટી સ્પૂન આદું સમારેલું
-1/4 કપ કોળું સમારેલું
-1/2 ટી સ્પૂન જીરૂં
-1/4 ટી સ્પૂન કસુરી મેથી
-1 ટી સ્પૂન લાલ મરચું પાવડર
-1/2 ટી સ્પૂન ખાંડ
સૌપ્રથમ મખની ગ્રેવી માટે ટામેટાં, ડુંગળી, લસણ, આદું, લવિંગ, તજ, કોળું અને પોણો કપ પાણી લઈને ઉંડાં નોન સ્ટિક પેનમાં બરાબર મિક્ષ કરીને ધીમા તાપે આઠથી દસ મિનિટ માટે ચઢવા માટે મૂકો. બધા જ શાકભાજી ચઢી જાય એટલે ગેસ બંધ કરીને મિશ્રણને ઠંડુ થવા દો. હવે આ મિશ્રણને મિક્ષરમાં એકદમ સ્મૂધ પેસ્ટ બનાવીને એકબાજુ પર મૂકી દો. હવે એક નોન સ્ટિક કડાઈમાં તેલ ગરમ કરો. તેલ ગરમ થાય એટલે તેમાં જીરૂં ઉમેરો. જીરૂં લાલ થાય એટલે તેમાં કસુરી મેથી અને લાલ મરચું પાવડર નાખીને મધ્યમ તાપે થોડીક સેકન્ડો માટે સાંતળો. હવે તેમાં ડુંગળી-ટામેટાંવાળું મિશ્રણ, ખાંડ અને મીઠું નાખીને બરાબર મિક્ષ કરી લો. કોર્નફ્લોરને અડધો કપ દૂધમાં બરાબર ઓગળીને તેને પણ નોન સ્ટિક પેનમાં ઉમેરીને બરાબર મિક્ષ કરી લો. આ ગ્રેવીને ધીમા તાપે ત્રણથી ચાર મિનિટ માટે ચઢવા દો. વચ્ચે-વચ્ચે હલાવતા રહો. તૈયાર છે સ્વાદિષ્ટ મખની ગ્રેવી. હવે તેમાં બાફેલા શાકભાજી અને પનીર ઉમેરીને બરાબર મિક્ષ કરીને ચઢવા દો. મધ્યમ તાપે બેથી ત્રણ મિનિટ માટે ચઢવા દીધા બાદ ગેસ બંધ કરો. કોથમીરથી ગાર્નિશ કરીને ગરમા-ગરમ વેજિટેબલ મખની સર્વ કરો.
ક્લિક કરો આગળની સ્લાઇડ્સ પર અને જુઓ દિલ્હીની ફેમસ વાનગીઓની રેસિપિ...
-1/4 ચમચી બેકિંગ પાઉડર
મેંદામાં બધી સામગ્રી નાખીને નરમ બાંધી લો. તેલ લગાવીને સાત- આઠ મિનિટ વધુ મસળો. તેલ લગાવીને બંધ વાસણમાં એક કલાક અથવા મિશ્રણ ફૂલીને બમણું થાય ત્યાં સુધી મૂકી રાખો. ફરી વાર મસળો અને નાના નાના લૂઆ બનાવી ઢાંકીને મૂકી દો. તે ફરી ફૂલી જશે. માખણને નરમ કરી લો. પ્રત્યેક લૂઆને વણી તેના પર માખણ લગાવીને પડ બનાવો અને તેને ફરીથી વણી લો. નાન વણીને તેના પર થોડું શાહજીરું લગાવો. પહેલેથી જ ગરમ કરેલા ઓવનમાં શેકો. માખણ લગાવીને પીરસો.
ક્લિક કરો આગળની સ્લાઇડ્સ પર અને જુઓ દિલ્હીની ફેમસ વાનગીઓની રેસિપિ...
-11/2 કપ આખા અડદ
-1/2 ઈંચનો આદુંનો ટુકડો
-4 થી 5 કળી લસણની
-1 ટીસ્પૂન કાશ્મીરી લાલ મરચું પાવડર
-1/2 ટીસ્પૂન ગરમ મસાલા પાવડર
-7 થી 8 ટેબલસ્પૂન લો ફેટ ક્રીમ
સૌપ્રથમ અડદને આખી રાત પલાળી દો. ત્યાર બાદ બીજા દિવસે તેમાંથી પાણી નીતારી લો. હવે તેમાં પાંચેક કપ જેટલું પાણી ઉમેરીને સાતથી આઠ સીટી વગાડી લો. લગભગ પંદરથી વીસ મિનિટ માટે ચઢવા દો. દાળ બફાય એ દરમિયાન ટામેટની પ્યોરી બનાવી લો. સાથે જ આદું-લસણની પેસ્ટ પણ બનાવી લો. હવે જુઓ જો કૂકર ઠંડુ થઈ ગયું હોય તો, તેનું ઢાંકળ ખોલી દો. તેમાં ટામેટોની પ્યોરી, આદું-લસણની પેસ્ટ, લાલ મરચું પાવડર, બટર, ક્રીમ અને મીઠું ઉમેરીને બરાબર મિક્ષ કરી લો. સાથે એકથી દોઢ કપ પાણી પણ ઉમેરી દેવુ. હવે દાળને બરાબર મિક્ષ કરીને ફરીથી ગરમ કરવા માટે મૂકો. દાળને એકથી દોઢ કલાક માટે ચઢવા દો. વચ્ચે-વચ્ચે હલાવતા રહેવું. દાળ તળિયે ચોંટે નહીં એ વાતનું ખાસ ધ્યાન રાખવુ. જો આ દરમિયાન દાળ વધારે ઘટ્ટ લાગે તો તમે તેમાં થોડું-થોડું પાણી ઉમેરી શકો છો. હવે તેમાં ગરમ મસાલો ઉમેરીને ફરીથી બરાબર મિક્ષ કરી લો. દાળ બુખારા તૈયાર થઈ જાય એટલે તેને આદુંની છીણ, બટર અને ક્રીમથી ગાર્નિશ કરીને જીરા રાઈસ સાથે સર્વ કરો. તૈયાર છે સ્વાદિષ્ટ અને પૌષ્ટિક દાળ.
ક્લિક કરો આગળની સ્લાઇડ્સ પર અને જુઓ દિલ્હીની ફેમસ વાનગીઓની રેસિપિ...
-1 કપ બાસમતી ચોખા
સૌપ્રથમ ચોખાને અડધો કલાક પલાળીને રાખો. ત્યાર બાદ એક કૂકરમાં ઘી ગરમ કરો. ઘી ગરમ થાય એઠલે તેમાં શાહજીરૂ ઉમેરો. શાહજીરૂ લાલ થાય એઠલે તેમાં ધોયેલા ચોખા નીતારીને ઉમેરો. બે મિનિટ માટે ચોખાને સાંતળો. ત્યાર બાદ તેમાં દોઢ કપ પાણી ઉમેરીને ઉકળવા દો. હવે તેમાં મીઠું ઉમેરીને બરાબર મિક્ષ કરી લો. કૂકરનું ઢાંકણ બંધ કરીને બેથી ત્રણ સીટી ધીમા તાપે વગાડી લો. કૂકર ઠંડુ થાય એટલે સ્વાદિષ્ટ જીરા રાઈસને સર્વિંગ પ્લેટમાં કાઢીને સર્વ કરો.
ક્લિક કરો આગળની સ્લાઇડ્સ પર અને જુઓ દિલ્હીની ફેમસ વાનગીઓની રેસિપિ...
-1 કપ ચણાનો લોટ
-1/4 કપ સમારેલી ડુંગળી
-1/4 કપ સમારેલા બટાટા
-1 ટી સ્પૂન લાલ મરચાંનો પાવડર
-1 ટી સ્પૂન સમારેલું આદુ
-1/2 ટીસ્પૂન બેકિંગ પાવડર
-1 કપ ખાટું દહીં
-1/4 કપ ચણાનો લોટ
-2 સૂકા લાલ મરચાં
-1 ટી સ્પૂન મેથીના દાણા
-2 ટેબલ સ્પૂન તેલ
સૌપ્રથમ તેલ સિવાયની પકોડાની બધી જ સામગ્રી મિક્સ કરો. હવે તેમાં અડધો કપ પાણી ઉમેરીને બરાબર હલાવો. એક કઢાઈમાં તેલ ગરમ કરો. બધા શાકભાજીને ચણાનાં લોટના મિશ્રણમાં બોળીને લાઈટ બ્રાઉન થાય ત્યા સુધી તળી લો. હવે દહીંને ફીણી લો અને તેમાં ચણાનો લોટ ઉમેરો. ગાંઠા ન વળે તેનું ધ્યાન રાખીને બરાબર હલાવો. તેમાં હળદર, મીઠું અને ત્રણ કપ પાણી ઉમેરો. એક કઢાઈમાં તેલ ગરમ કરો. તેમાં મેથીના દાણા અને લાલ મરચાં ઉમેરો. અડધી મિનીટ સુધી સાંતળો. હવે તેમાં ચણાના લોટ અને દહીંનુ મિશ્રણ ઉમેરો. મિશ્રણને ધીમી આંચ પર પંદર મિનિટ સુધી ઉકળવા દો અને થોડી-થોડી વારે હલાવતા રહો. તેમાં લાલ મરચાંનો પાવડર અને તળેલા પકોડા ઉમેરો. પંજાબી કઢીને હલાવીને પાંચ મિનિટ ઉકળવા દો. ગરમા-ગરમ પંજાબી કઢીને રાઈસ સાથે સર્વ કરી શકાય.
Copyright © 2017 - 18 DB Corp ltd., All Rights Reserved.